2003 m. Europos krepšinio čempionatas
Europos krepšinio čempionatas, vykęs 2003 m. rugsėjo 5-14 dienomis Švedijoje (Burosas, Liuleo, Noršiopingas, Sioderteljė ir Stokholmas). Lietuvos vyrų krepšinio rinktinė, septintą kartą dalyvavusi Europos krepšinio čempionate, trečią kartą užėmė pirmą vietą ir iškovojo aukso medalius. Finale Lietuvos rinktinė nugalėjo Ispaniją, rezultatu 93:84 (20:19, 20:12, 22:17, 31:36). Trečiąją vietą iškovojo Italijos krepšininkai. Čempionato naudingiausiu žaidėju pripažintas Šarūnas Jasikevičius, jis taip pat pirmavo ir pagal rezultatyvių perdavimų kiekį per rungtynes. Į simbolinį čempionato geriausių žaidėjų penketuką pateko du lietuvių žaidėjai – Šarūnas Jasikevičius ir Saulius Štombergas.